Orientering om status på brovedligeholdelse - statusrapport generaleftersyn 
2014 
Sagsfremstilling 
15.    Orientering om status på brovedligeholdelse - statusrapport generaleftersyn 2014  
                                                                                                                        Åbent 
Sagsnr.: 326-2014-6168        J.nr.: 05.03.06            Einer Nielsen.: 326-2014-350348 
  
[adresse] 
I forbindelse med Kommunalbestyrelsens frigivelse af anlægsbevilling til brovedligeholdelse 2014 den 27. maj 2014 
tilkendegav administrationen, at der senere ville blive givet en status på brovedligeholdelsen, når resultater fra det 
nye generaleftersyn forelå. Rapporten foreligger nu og kan ses af bilag 1. 
  
Af rapportens resumé fremgår følgende: 
  
142 bygværker er nu registreret i kommunens broforvaltningssystem. Af disse 142 bygværker er Kalundborg 
Kommune bestyrer af de 138 (øvrige bestyres af Banedanmark og Vejdirektoratet). Af de 138 bygværker, som 
kommunen forvalter, har kommunen et begrænset eller intet ren-, drifts- og vedligeholdelsesansvar for 40 bygværker 
(bl.a. 27 beliggende på privat vej og 6 broer, der deles med nabokommuner). 
  
Der er i 2014 i forbindelse med etableringen af brosystemet, RoSyBRIDGE foretaget en visuel teknisk gennemgang 
(generaleftersyn) af 51 bygværker. Disse samt tidligere udførte generaleftersyn har muliggjort en teknisk 
tilstandsvurdering samt en vurdering af den økonomi (reparationsomkostninger), som er knyttet til hele 
bygværksmassen. 
  
For at opretholde et repræsentativt og dækkende overblik for hele bygværksmassen foretages en løbende 
ajourføring af det samlede vurderings- og beslutningsgrundlag. Ajourføringen sker ved, at der udføres 
generaleftersyn af hvert bygværk med en 4-6-årig cyklus. Herved vil også validiteten af beslutningsgrundlaget 
fastholdes på et troværdigt niveau. 
  
På baggrund af de oplysninger, der foreligger, har analyserne af datagrundlaget afstedkommet følgende 
kommentarer: 
· Bygværksmassen udgøres hovedsagligt af vejbærende broer med hhv. beton og granit  
som materiale i den bærende overbygning. Ca. 80 % af bygværkerne har en  
længde under 10 m, de resterende jævnt fordelt op til en længde på godt 50 m. Omtrent 60 % af bygværkerne er 
rørunderføringer eller stenkister. 
· Den gennemsnitlige alder for de bygværker, hvor en alder er angivet, er af størrelsen 
57 år. Aldersoplysningerne er dog baseret på et begrænset antal bygværker. Erfaringsmæssigt vil en gennemsnitlig 
alder ≥ 30 år medføre et løbende behov for reparationer. 
· Den samlede bygværksmasse er, gennemsnitlig betragtet, i en reparationskrævende 
og ikke-optimal teknisk-økonomisk stand. Det samlede reparationsbehov, der p.t. er 
registreret udgør ca. 17,6 mio. kr., heraf ca. 4 mio. kr. til fugtisoleringsarbejder og ca. 
2,5 mio.kr. til tiltag, som p.t. ikke er kvantificeret (de 2,5 mio.kr er behæftet med stor 
usikkerhed). 
· Bygværkskapitalen udgør i den aktuelle tilstand ca. 137 mio. kr. (restværdi). Nyværdien af bygværksmassen er 
estimeret til ca. 177 mio. kr. 
· Det anbefales, jf. betragtningerne i afsnit 5.3 at der den kommende 10-års periode 
anvendes et reparationsbudget af størrelsen 2,0 mio. kr./år. Ved dette niveau vurderes 
det muligt at bevare såvel den aktuelle tekniske tilstand som bygværkskapitalen. 
· Samtidigt forudses behov for enkelte, øremærkede tillæg i takt med afdækning af de 
endnu ikke identificerede behov, der ligger bag en række særeftersyn. 
 
Anlægsbudgettet til brovedligeholdelse ligger i 2014 på 6.175.000 kr. I 2014 har det været muligt at få igangsat 
broeftersyn, nyt opdateret brosystem, udarbejdelse af vedhæftede bro-statusrapport, og et par konkrete 
brorenoveringsprojekter er under projektering. Resten forventes igangsat i 2015. I overslagsåret 2015 er der afsat 
523.000 kr., og i hvert af overslagsårene 2016-2018 er der afsat 2.023.000 kr. 
 
BEHANDLING 
Direktionen, Teknik- og Miljøudvalget, Økonomiudvalget, Kommunalbestyrelsen. 
 
INDSTILLING 
Chefen for Vej, Ejendom og Affald indstiller, at orienteringen tages til efterretning. 
 
ØKONOMISKE KONSEKVENSER 
Ingen økonomiske konsekvenser. 
Direktionens møde den 25. november 2014: 
Direktionen vedtog at anbefale chefen for Vej, Ejendom og Affalds indstilling. 
Teknik- og Miljøudvalgets møde den 1. december 2014: 
Udvalget vedtog at tage orienteringen til efterretning. 
Økonomiudvalgets møde den 10. december 2014: 
Økonomiudvalget vedtog at anbefale Teknik- og miljøudvalgets indstilling. 
 
Bilag 
  
 
 
 
 
Kommunalbestyrelsens møde den 17. december 2014: 
Kommunalbestyrelsen vedtog at godkende Økonomiudvalgets indstilling. 
Bilag 1: [adresse] Rev0 
326-2014-352098 
